PREKIŲ PIRKIMO SUTARTIS
SPECIALIOSIOS SĄLYGOS 


	Sutarties pavadinimas
	Dyzelinio krosnių kuro pirkimas šildymui adresu Saulėtekio g. 4, Muniškių k., Babtų sen., Kauno r.

	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	Valstybės įmonė Turto bankas

	
	1.1.2. Juridinio asmens kodas
	112021042

	
	1.1.3. Adresas
	Kęstučio g. 45, Vilnius

	
	1.1.4. PVM mokėtojo kodas
	LT120210411

	
	1.1.5. Atsiskaitomoji sąskaita
	LT51 7044 0600 0044 3925

	
	1.1.6. Bankas, banko kodas
	AB SEB bankas, 70440

	
	1.1.7. Telefonas
	+37052780900

	
	1.1.8. El. paštas
	info@turtas.lt

	
	1.1.9. Atstovas
	[pareigos, vardas, pavardė]

	
	1.1.10. Atstovavimo pagrindas
	Nurodyti atstovavimo pagrindą (pvz. veikiančio pagal įmonės įstatus/arba veikiančio pagal įmonės direktoriaus įsakymu suteiktus įgaliojimus)

	



1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.8. Šalies atstovas
	

	
	1.2.10. Atstovavimo pagrindas
	Nurodyti atstovavimo pagrindą (pvz. veikiančio pagal įmonės įstatus/arba veikiančio pagal įmonės direktoriaus įsakymu suteiktus įgaliojimus)



	2. ATSAKINGI ASMENYS

	2.1. Pirkėjo kontaktinis (-iai) asmuo (-ys), atsakingas (-i) už Sutarties vykdymą, Prekių priėmimą, Sąskaitų per informacinę sistemą „E. sąskaita“ priėmimą
	[bookmark: _Hlk71565950]NT eksploatacijos skyriaus Techninės priežiūros vykdymo grupės techninės priežiūros inžinierius Ramūnas Narbutas, mob. tel. +370 609 98114, el. p. ramunas.narbutas@turtas.lt

	2.2. Tiekėjo kontaktinis (-iai) asmuo (-ys), atsakingas (-i) už Sutarties vykdymą
	(nurodomas padalinys/skyrius, pareigos, vardas, pavardė, tel., el. paštas.)

	3. SUTARTIES DALYKAS

	3.1. Sutarties dalykas
	Pardavėjas įsipareigoja Sutartyje numatytomis sąlygomis perduoti Pirkėjui dyzelinį krosnių kurą (toliau – Prekė (-ės)).
Išsamus Prekės (-ių) aprašymas ir kiti reikalavimai tiekiamai (-oms) Prekei (-ėms) nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Informacija apie Europos Sąjungos lėšomis finansuojamą projektą arba kitą projektą
	Netaikoma

	3.3. Pirkimo numeris
	

	4. PREKIŲ PRISTATYMO TERMINAI IR PREKIŲ PERDAVIMO-PRIĖMIMO TVARKA

	4.1. Prekių pristatymo terminas
	Pardavėjas pagal atskirą užsakymą įsipareigoja pristatyti Prekes ne vėliau kaip per 5 (penkias) darbo dienas nuo Pirkėjo (užsakovo) elektroniniu paštu pateikto užsakymo, šiuo adresu: Saulėtekio g. 4, Muniškių k., Babtų sen., Kauno r. Kuras turi būti tiekiamas pagal sezoniškumą.

	4.2. Prekių pristatymo termino pratęsimas
	Netaikoma

	4.3. Užsakymų teikimo tvarka
	Netaikoma

	4.4. Dėl Prekių pristatymo dalimis vertės / apimties
	Netaikoma

	4.5. Kartu su Prekėmis pateikiami dokumentai 
	Pardavėjas kiekvieno kuro pristatymo metu turi pateikti krovinio važtaraštį, o perkančiajai organizacijai paprašius – AB „Orlen Lietuva“ kainų protokolą, reikalingą pristatyto kuro kainos apskaičiavimui, kokybės pažymėjimą bei kitus dokumentus, reikalingus kuro kiekio, kokybės ar kainos nustatymui pagrįsti, kokybės pažymėjimą bei kitus dokumentus, reikalingus kuro kiekio, kokybės ar kainos nustatymui pagrįsti. Pardavėjo transporto priemonių cisternos turi būti metrologiškai patikrintos ir kalibruotos. Kartu su pristatomu kuru turi būti pateikti cisternų kalibravimo dokumentai.
Pardavėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Kintamo įkainio kainodara.

	5.2. Pradinės Sutarties vertė, kai taikoma kintamo įkainio  kainodara
	Pradinės Sutarties vertė yra 40 000,00 (keturiasdešimt tūkstančių eurų, 00 ct) Eur be PVM. 
PVM sudaro 8 400,00 Eur, (aštuoni tūkstančiai keturi šimtai eurų, 00 ct).
Sutarties kaina yra 48 400,00 Eur, (keturiasdešimt aštuoni tūkstančiai keturi šimtai eurų, 00 ct) Eur su PVM.

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Prekių įsigijimui Pardavėjo pasiūlyme nurodytais įkainiais be PVM, įvertinant ir Pardavėjo siūlomą nuolaidą (antkainį).

Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties 5.2. punkte nurodytos maksimalios Sutarties kainos. Pirkėjas neįsipareigoja nupirkti visą Sutarties Priede nurodytą Prekių maksimalų kiekį.

	5.3. Sutarties įkainių perskaičiavimas taikant peržiūros taisykles
	Taikoma.
Sutarties kaina / įkainiai bus perskaičiuojami:
5.3.1. dėl PVM tarifo pasikeitimo;
5.3.2. dėl kitų mokesčių, lemiančių Prekių kainos pokytį, pasikeitimo (pagal Sutarties 5.3.2 punktą).

	5.3.1. Sutarties įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Pardavėjo tiekiamų Prekių Sutartyje nurodytai kainai / įkainiams, Sutarties kaina / įkainiai apskaičiuojami nekeičiant Prekių kainos / įkainio be PVM. Perskaičiavimas įforminamas Susitarimu, kuris tampa neatskiriama Sutarties dalimi. Perskaičiuota (-as) Sutarties kaina / įkainis taikoma (-as) už tą Prekių dalį, kurios bus tiekiamos po Šalių pasirašyto Susitarimo įsigaliojimo dienos arba Susitarime nurodytos dienos.

	5.3.2. Sutarties įkainių peržiūra dėl kitų mokesčių, lemiančių Prekių kainos pokytį, pasikeitimo
	1. Pirkėjas už Prekes moka Pardavėjui pagal Šalių raštu suderintai Prekių tiekimo dienai taikomą 1 l įkainį, kuris apskaičiuojamas pagal Sutarčiai taikomą kintamo įkainio apskaičiavimo kainodarą.
2. įsigyjant Prekes taikoma kintamoji įkainio dalis – Įkainio bazė – AB „ORLEN Lietuva“ protokolinė 1 (vieno) litro šio dyzelino krosnių kuro kaina terminale (su visais mokesčiais, be PVM) Šalių raštu suderintai Prekių tiekimo dienai, galiojanti, Lietuvoje naftos produktus gaminančios įmonės AB „Orlen Lietuva“ interneto tinklalapyje: http://www.orlenlietuva.lt/LT/Wholesale/Puslapiai/Kainu-protokolai.aspx  skelbiama UAB „Okseta“ Kaune terminalo, Biruliškių pl. 18a, protokolo atitinkamos degalų rūšies kaina, įskaitant akcizą be PVM. 
3. įsigyjant Prekes, taikoma pastovioji įkainio dalis - taikoma nuolaida (-) be PVM (1 l) arba antkainis (+) be PVM (1 l), kuris atitinkamai atimamas arba pridedamas iš kintamosios įkainio dalies. Pastovioji įkainio dalis nustatyta Pardavėjo pateiktame kainos pasiūlyme (Sutarties priedas Nr. 2). 

	5.3.3. Sutarties įkainių peržiūra dėl kainų lygio pokyčio
	Netaikoma

	5.4. Sutarties įkainių apskaičiavimas taikant kiekio (apimties) keitimo taisykles
	Netaikoma


	5.5. Atsiskaitymo su Tiekėju terminas ir tvarka
	Pirkėjas atsiskaito su Pardavėju ne vėliau kaip per 30 (trisdešimt) kalendorinių dienų nuo Sąskaitos gavimo dienos.

Apmokėjimo sąlygos: įvykdžius užsakymą, mokama už konkretų kiekį / apimtį pagal nustatytus įkainius.

	5.6. Išankstinis mokėjimas (avansas)
	Netaikoma


	5.7. Avanso užtikrinimas
	Netaikoma

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma 

	6.2. Garantinė priežiūra
	Netaikoma

	6.3. Prekių trūkumai ir jų šalinimo tvarka
	Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje.

	7. SUTARTIES VYKDYMUI PASITELKIAMI ASMENYS

	7.1. Sutarties vykdymui pasitelkiami subtiekėjai
	Sutarties vykdymui ūkio subjektai nepasitelkiami.

arba

Sutarties vykdymui pasitelkiami subtiekėjai yra nurodyti Sutarties priede Nr. [...] „Sutarties vykdymui pasitelkiami subtiekėjai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimo būdas (-ai)
	Prievolių pagal Sutartį įvykdymas gali būti užtikrinamas netesybomis: Pardavėjui neįvykdžius arba netinkamai įvykdžius Sutartyje numatytus įsipareigojimus, Pirkėjas įgyja teisę reikalauti, kad Pardavėjas sumokėtų 10 procentų nuo bendros Sutarties kainos, nurodytos Sutarties 5.2. punkte, dydžio baudą, kuri laikoma minimaliais, teisingais, sąžiningais ir neginčijamais Pirkėjo nuostoliais.

	8.2. Sutarties įvykdymo užtikrinimo pateikimas 
	Netaikoma

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Pardavėjo  perduotas kokybiškas Prekes per Sutartyje nurodytą terminą, Pardavėjas nuo kitos nei nustatytas terminas dienos skaičiuoja Pirkėjui 0,05 (penkios šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. 

	9.2. Tiekėjui taikomos netesybos
	9.2.1. Jeigu Pardavėjas vėluoja vykdyti užsakymą, tiekti Prekes ar ištaisyti jų defektus (įskaitant ir vėlavimus po Sutarties pabaigos), Pirkėjas nuo kitos nei nustatytas terminas dienos Pardavėjui skaičiuoja 0,1 ( vienos dešimtosios) procento dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių defektų, kainos be PVM. 
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,1 (vienos dešimtosios) dydžio delspinigius už kiekvieną uždelstą dieną nuo laiku negrąžintos permokos, kainos be PVM.
9.2.3. Tiekėjas privalo sumokėti Pirkėjui netesybas per 15  dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.
9.2.2. Pirkėjas turi teisę išskaityti netesybas iš Pardavėjui mokėtinų sumų.

	9.3. Tiekėjui taikoma bauda nutraukus Sutartį dėl esminio Sutarties pažeidimo
	Nutraukus Sutartį dėl Pardavėjo padaryto esminio Sutarties pažeidimo, nustatyto Sutarties Specialiosiose sąlygose, Pardavėjas privalo sumokėti Pirkėjui 10 proc. procentų dydžio baudą nuo Pradinės Sutarties vertės be PVM, nurodytos Sutarties 5.2 punkte. 

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ar specialistų keitimo tvarkos 
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Pardavėjui pažeidus aplinkosauginį kriterijų, nurodytą Specialiųjų sąlygų 12.3 punkte, bus taikomos 100 (vienas šimtas) eurų už kiekvieną atvejį.


	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Netaikoma

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Kitos netesybos / baudos
	Netaikoma

	10. SUTARTIES GALIOJIMAS IR KEITIMAS

	10.1. Sutarties sudarymas ir įsigaliojimas
	Ši Sutartis laikoma sudaryta, kai ją pasirašo abi Šalys.
Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 36 (trisdešimt šeši) mėnesiai.

	10.2. Sutarties galiojimo termino pratęsimas
	Netaikoma

	11. SUTARTIES NUTRAUKIMAS

	11.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka:
11.1.1. Pirkėjas turi teisę vienašališkai nutraukti sutartį įspėjęs tiekėją prieš 15 (penkiolika) kalendorinių dienų jei:
11.1.1.1. Pardavėjas vėluoja pristatyti visas ar dalį Prekių ilgiau kaip 14 (keturiolika) kalendorinių dienų;
11.1.1.2. Pardavėjas per 3 (tris) kalendorines dienas nepakeičia nekokybiškos Prekės į Sutarties sąlygas atitinkančią Prekę arba nepašalina Prekės trūkumų (defektų) ar gedimų;
11.1.3. Sutartis buvo pakeista pažeidžiant Viešųjų pirkimų įstatymo 89 straipsnį;
11.1.4. Pardavėjas pažeidžia darbuotojų (specialistų), vykdančių Sutartį, pakeitimo tvarką arba nepakeičia darbuotojų (specialistų) Pirkėjo reikalavimu;
11.1.5. Pardavėjas pažeidžia subteikėjo (-ų) keitimo ir naujo pasitelkimo tvarką ir sąlygas;
11.1.6. Pardavėjas iš esmės pažeidžia Sutarties bendrųjų sąlygų 13-14 skyrius (Konfidencialumas ir asmens duomenų apsauga) sąlygas.
11.1.2. Pirkėjas turi teisę vienašališkai nutraukti Sutartį nesant Pardavėjo kaltės ir nenurodydamas jokių priežasčių apie tai raštu informuodamas Pardavėją prieš 30 (trisdešimt) kalendorinių dienų apie tokį Sutarties nutraukimą. Šalys susitaria, kad toks vienašalis sutarties nutraukimas nesukelia Pirkėjui prievolės atlyginti Pardavėjui bet kokias dėl tokio nutraukimo patirtas išlaidas.

	11.2. Esminiai Sutarties pažeidimai

	Esminiais Sutarties pažeidimais laikomi pažeidimai, nurodyti Bendrosiose sąlygose ir šie Specialiosiose sąlygose numatyti atvejai: 
11.2.1. jeigu Pardavėjas nepagrįstai siekia padidinti Sutarties kainą / įkainius, išskyrus Sutartyje nurodytais Sutarties kainos / įkainių peržiūros ir VPĮ nustatytais atvejais, ir nevykdo prisiimtų įsipareigojimų už Sutartyje nustatytą Sutarties kainą / įkainius;
11.2.2. jeigu Pardavėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes daugiau nei (įrašyti terminą) negu Sutartyje nustatytas Prekių pristatymo terminas;
11.2.3. jeigu Pardavėjas pažeidžia Prekių pristatymo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
11.2.4. Pardavėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
11.2.5. Pardavėjas daugiau kaip 2 (du) kartus pristato Prekes, kurios neatitinka Sutartyje ir / ar Įstatymuose nustatytų reikalavimų Prekėms;
11.2.6. Pardavėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų / esamų subtiekėjų keitimo.

	12. APLINKOSAUGINIAI IR SOCIALINIAI KRITERIJAI
(taikoma, jeigu aplinkosauginiai ir socialiniai kriterijai nustatomi kaip Sutarties vykdymo sąlygos)

	12.1. Aplinkosauginių reikalavimų nustatymo teisinis pagrindas
	Aplinkosauginiai reikalavimai Prekėms nustatomi vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1 papunkčiu (-iais). 

	12.2. Su Prekių pakuotėmis susiję aplinkosauginiai kriterijai
	Netaikoma

	12.3. Su Prekių tiekimu susiję aplinkosauginiai kriterijai 
	Pardavėjas privalo Prekes atvežti Pirkėjui ne kelių eismo piko valandomis, pirmadieniais − penktadieniais nuo 8:00 iki 16:00 val. ir trumpiausiais galimais maršrutais. Už Prekių priėmimą atsakingas Pirkėjo atstovas, nurodytas šios Specialiųjų sąlygų 2.1 punkte, priimdamas Prekes fiziškai įsitikina, ar Pardavėjas Prekes pristatė ne kelių eismo piko valandomis. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų.

	12.4. Su Prekėmis, susijusių paslaugų (pavyzdžiui, montavimo, apmokymo ir kitos parengimo naudoti paslaugos) teikimu, susiję aplinkosauginiai kriterijai
	Netaikoma


	12.5. Su Prekių garantinio termino laikotarpiu ar techniniu aptarnavimu susiję aplinkosauginiai kriterijai
	Netaikoma


	12.6. Su perkamomis Prekėmis susiję socialiniai kriterijai
	Netaikoma


	13. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	13.1. 
	Šalys susitaria pakeisti nurodytą (-us) Sutarties Bendrųjų sąlygų punktą (-us) ir išdėstyti jį (juos) nauja redakcija: 
12.2.1.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Pardavėjas gali pateikti per informacinę sistemą „SABIS“ (https://sabis.prisijungti.lt/) arba per kitą savo pasirinktą informacinę sistemą;
[bookmark: part_0a0da1d5ef5c48389da63acb61f47e3a]12.2.1.2. Europos elektroninių sąskaitų faktūrų standarto neatitinkančią elektroninę sąskaitą faktūrą Pardavėjas privalo pateikti, naudodamasis informacinės sistemos „SABIS“ priemonėmis (https://sabis.prisijungti.lt/)
12.2.2.   Pirkėjas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus VPĮ nustatytus išimtinius atvejus.

	13.2.
	Šalys susitaria papildyti Sutarties Bendrąsias sąlygas nurodytu (-ais) punktu (-ais), tačiau kitų punktų numeracijos nekeisti: 
12.3.5. Kartu su sąskaita faktūra Pardavėjas „SABIS“ sistemoje privalo pateikti ir Sutarties šalių pasirašytą prekių priėmimo-perdavimo aktą (jų elektronines versijas arba kopijas). Pardavėjui nepateikus visų nurodytų dokumentų per 2 (dvi) darbo dienas po pirmojo Pirkėjo pareikalavimo (pranešimo) dėl jų pateikimo, Pardavėjui gali būti taikoma 50 EUR (penkiasdešimties) baudą už kiekvieną nepateikimo atvejį. 
12.3.6. Sumokėtos įmokos paskirstomo Lietuvos Respublikos civilinio kodekso 6.54 straipsnyje nustatyta tvarka.
12.3.7. Jeigu bet kokio mokėjimo pagal Sutartį termino pabaigos data sutampa su nedarbo ar šventine diena, atitinkamu mokėjimo terminu yra artimiausia po tokios nedarbo ar šventinės dienos einanti darbo diena. Šalys susitaria, kad apskaičiuojant ir mokant Sutartyje nustatytus mokėjimus yra laikoma, kad mėnesį sudaro faktinis dienų skaičius, o metus – 365 (trys šimtai šešiasdešimt penkios) dienos.
12.3.8. Pardavėjo išrašoma Sąskaita faktūra privalo atitikti galiojančių teisės aktų reikalavimus. Sąskaitų faktūrų formatas - .xls arba .xml (arba lygiavertis). Pardavėjo išrašomoje Sąskaitoje papildomai privalo būti nurodytas Pardavėjo PVM mokėtojo kodas, Sutarties numeris, pasirašyto (-ų) Paslaugų perdavimo-priėmimo akto (-ų) numeris ir data, taip pat kita Specialiosiose sutarties sąlygose reikalaujama informacija. Kartu su pateikiama Sąskaita Pardavėjas turi pateikti Prekių priėmimo-perdavimo aktą ar jo kopiją (jei šio akto pasirašymas numatytas Sutarties specialiosiose sąlygose).
12.3.9. Jei bet kuriuo sutarties vykdymo metu Pirkėjas sumokėjo Pardavėjui už tiektinas prekes ir (ar) teiktinas paslaugas daugiau, nei turėjo sumokėti pagal Sutartį, Pardavėjas pastebėjęs tai ir (ar) gavęs pirmą rašytinį pareikalavimą iš Pirkėjo, šią permoką nedelsiant, tačiau visais atvejais ne vėliau, nei per 3 (tris) darbo dienas privalo grąžinti Pirkėjui. Šalys sulygsta, kad šios Sutarties sąlygos nesilaikymas laikytinas esminiu Sutarties pažeidimu.

	13.3.
	Šalys susitaria išbraukti nurodytą (-us) Sutarties Bendrųjų sąlygų punktą (-us), tačiau kitų punktų numeracijos nekeisti: _____.

	13.4.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

	13.5. 
	Šiai Sutarčiai taikomos Viešųjų pirkimų tarnybos direktoriaus 2024 m. vasario 8 d. įsakymu Nr. 1S-19 „Dėl Prekių viešojo pirkimo–pardavimo sutarties tipinių sąlygų patvirtinimo“ bendrosios sutarties sąlygos. Šalys susitaria, kad esant prieštaravimų ir (ar) neatitikimų tarp bendrųjų sutarties sąlygų ir specialiųjų sutarties sąlygų taikomos specialiosios sutarties sąlygos.

	14. SUTARTIES PRIEDAI

	14.1. Priedas Nr. 1
	Techninė specifikacija

	14.2. Priedas Nr. 2
	Pasiūlymas

	14.3. Priedas Nr. 3
	Bendrosios prekių pirkimo-pardavimo sutarties sąlygos (kurios yra viešai skelbiamos interneto adresu: https://www.e-tar.lt/portal/lt/legalAct/383cf990c70811eea5a28c81c82193a8)

	14.4. Priedas Nr. 4
	Pirkimo dokumentai (išskyrus dokumentus, kurie pridedami kaip atskiri Priedai, nurodyti aukščiau)




	15. ŠALIŲ ATSTOVŲ PARAŠAI

	PIRKĖJAS
	PARDAVĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)




